Міжнародныя лінгвістычныя лагеры ў сённяшнім інтэрнацыянальным свеце — справа надзвычай папулярная. Яно і нядзіўна. У плане развіцця вуснага маўлення тыдзень-два ў такім летніку часам даюць значна больш, чым месяцы заняткаў у аўдыторыі. Сёння і Беларусь далучылася да гэтага руху: такі напрамак пры арганізацыі аздараўлення імкнуцца развіваць многія — дзяржаўныя ўстановы і грамадскія арганізацыі. Аднак ці заўсёды ўдаецца дасягнуць жаданага выніку? Што забяспечвае паспяховасць дзейнасці лінгвістычнага лагера? Якія прынцыпы неабходна захоўваць, каб дасягнуць галоўнага выніку такіх профільных лагераў — развіцця вуснага маўлення школьнікаў на замежнай мове? Пра ўсё гэта мы запыталі ў старшыні Рэспубліканскага аб’яднання “Беларуская асацыяцыя клубаў ЮНЕСКА” Дзмітрыя Юр’евіча СУБЦЭЛЬНАГА.